Տնտեսության ճյուղ

[աջից|մինի|300x300փքս|Ցեմենտի արտադրամաս՝[Արտադարական արդյունաբերություն|արտադարական արդյունաբերության մաս, արտադրում է շինարարական արդյունաբերության համար ապրանք։ Այս արտադրամասը գտնվում է Մալմյո՝ Շվեդիա։]]
[մինի|[Բուրջ ալ-Արաբ|Բուրջ ալ Արաբ՝ հյուրանոցային արդյունաբերության խորհրդանիշ]]
[աջից|մինի|300x300փքս|Պատկեր ավտոմեքենայի արդյունաբերությունից՝ տրանսպորտային արդյունաբերության մատակարար։ Տնտեսագետները ավտոմեքենաների [Արտադրություն|արտադրությունը դիտարկում են, որպես հիմանարար և առաջատար արդյունաբերություն։]]**Տնտեսության ճյուղ**, միկրոտնտեսագիտության ճյուղ, որը  զբաղվում է սերտորեն փոխկապակցված հումքի, բարիքների և ծառայությունների արտադրմամբ։ Օրինակ՝ փայտի արդյունաբերություն, ավտոմեքենաշինության արդյունաբերություն։

Երբ դիտարկվում է որևիցե առանձին խումբ կամ կազմակերպություն, նրա գերակշռող եկամտի աղբյուրը սովորաբար օգտագործվում է՝ այն դասակարգելու որոշակի արդյունաբերության մեջ։ Օրինակ՝ Միջազգային արդյունաբերական ստանդարտ դասակարգումը (ISIC) օգտագործվում է աշխարհի երկրների մեծ մասի պաշտոնական վիճակագրության համար՝ ուղղակիորեն կամ ածանցյալ դասակարգումներով՝«Վիճակագրական միավորներին» դասակարգելով «հիմանական տնտեսական գործունեությունում, որում ներգրաված են»։ Այսպիսով՝ Արդյունաբերություն է համարվում վիճակագրական միավորների խումբը, որոնք դասակարգվել են նույն ISIC կարգում։ Այնուամենայնիվ, առանձին ձեռնարկությունը պարտադիր չէ պատկանի միայն մեկ արդյունաբերությանը, ինչպիսին են մեծ ձեռնարկությունները, հաճախ կոնգլոմերատները, ներգրավվելով տարբեր արդյունաբերական ճյուղերում։

Այլ արդյունաբերության դասակարգման համակարգներից է Հյուսիսամերիկյան արդյունաբրության դասակարգման համակարգը (NAICS), որը ձևավորվել է Հյուսիսային Ամերիկայի պետությունների *(ԱՄՆ, Կանադա, Մեքսիկա*) համագործակցության շրջանակներում, նպատակադրվելով ստանդարտացնել բիզնես գործունեության համեմատությունը։ Գոյություն ունի նաև Գլոբալ արդյունաբերության դասակարգման ատանադարտը, որը դասակարգում է ձեռնարկությունները որոշակի տնտեսական ոլորտների և արդյունաբերական խմբերի։

Ժամանակակից տնտեսությունում գոյություն ունեն բազմաթիվ դասակարգումներ, որոնք կարող են խմբավորել ավելի լայն կատեգորիաներ՝ տնտեսական ոլորտների։ Ոլորտները ավելի լայն հասկացություն է քան արդյունաբերական դասակարգումները։ Օրինակ՝ մանրածախ առևտրի ոլորտի մեջ կարող են մտնել հագուստի խանութներ, կոշիկի խանութներ, առողջության և անձնական խնամքի խանութներ։ Կազմակերպությունները սահմանափակված չեն մեկ ոլորտով կամ արդյունաբերությամբ։ Նրանք կարող են գտնվել տարբեր ոլորտներում և արդյունաբերություններում։

Արդյունաբերությունները, չնայած այն, որ կապված են որոշակի ապրանքների, պրոցեսսների և սպառողական շուկաների, կարող են զարգանալ ժամանակի ընթացքում։ Որոշ արդյունաբերություններ (օրինակ՝ տակառագործությունը) կարող են դառնալ նեղ մասնագիտացված շուկա և հիմնականում վերադասակարգվել այլ արդյունաբերության մեջ՝ նոր տեխնիկայի կիրառմամբ։ Միևնույն ժամանակաընթացքում, բոլորովին նոր արդյունաբերություններ կարող են հայտնվել հին արդյունաբերության հիման վրա, երբ հայտնվում է նշանակալի շուկա (*օրինակ՝ [[Կիսահաղորդիչներ|կիսահաղորդիչների]] արդյունաբերությունը առանձնացվել է էլեկտրոնիկայի արդյունաբերությունից*)։

Արդյունաբերության դասակարգումը կարևոր է տնտեսագիտական վերլուծությունների համար, քանի որ այն ստեղծում է հստակ կատեգորիաներ և պարզեցված փոխհարաբերություններ։ Շնորհիվ այս դասակարգումների, տնտեսագետները ունակ են համեմատելու նույն արդյունաբերության կազմակերպություններին՝ գնահատելով արդյունաբերության գրավչությունը։ Նույն արդյունաբերական ճյուղին պատկանող ընկերությունների արժեթղթերը նույնպես կարող են շարժվել նույն շառավղով՝ այդ կազմակերպությունների նմանության և մակրոտնտեսական գործոններով պայմանավորված, որոնք ազդում են արդյունաբերության բոլոր մասնակիցների վրա։ Սակայն, ավելի բարդ դեպքերում, ինչպիսին կարող է լինել տարբեր գործընթացներով ստացված նմանատիպ ապրանքները, պահանջում են ստանդարտացման որոշակի աստիճան և խոչընդոտում են մեկ միասնական համակարգի կիրառումը բոլոր նպատակների համար։

## Ծանոթագրություններ

Կատեգորիա:Արդյունաբերություն
Կատեգորիա:Տնտեսագիտություն
Կատեգորիա:Տնտեսության ճյուղեր